**Z á p i s n i c a**

**z 15. zasadnutia Obecného zastupiteľstva Obce Šalov**

**konaného dňa 29.06.2021**

Prítomní: Mgr. Renáta Kassaiová, starostka obce

Poslanci: Ingrida Baranyaiová,

Bc. Renáta Kassaiová,

Eva Molnárová,

Gabriela Szabó,

Neprítomná: Jolana Kotaszová, poslankyňa – ospravedlnená – PN

Mgr. Adriana Kovács, hlavná kontrolórka obce - ospravedlenená

Zapisovateľka: Alžbeta Čerbová

1. Otvorenie zasadnutia a schválenie programu rokovania

2. Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Návrh záverečného účtu obce za rok 2020 a Stanovisko hlavného kontrolóra obce

k záverečnému účtu

5. Návrh plánu kontrolnej činnosti hlavnej kontrolórky obce na obdobie II. polrok 2021

6. Prejednanie organizovania obecných slávností 2021 a športového podujatia

7. Rôzne

8. Interpelácia poslancov

9. Diskusia

10. Záver

**1. Otvorenie zasadnutia a schválenie programu rokovania**

Zasadnutie obecného zastupiteľstva otvorila a viedla starostka obce Mgr. Renáta Kassaiová.

Privítala všetkých prítomných na 15. zasadnutí OcZ, a konštatovala, že sú prítomní štyria poslanci, a obecné  zastupiteľstvo je uznášania schopné. Poslankyňa Kotaszová je ospravedlnene neprítomná z dôvodu PN.

Starostka obce navrhla doplnenie programu rokovania a to v bode 7) Rôzne:

7a) Zmena účelu užívania budovy kultúrneho domu na administratívnu budovu

7b) Určenie podmienok nájmu poľnohodpodárskych pozemkov vo vlastníctve obce

7ba) Július Pásztor, Hronovce

7bb) Kovacs agro spol. s.r.o.Hronovce,

Starostka obce požiadala poslancov, aby sa k návrhu doplneného programu vyjadrili. Poslanci nemali žiadne pripomienky ani návrhy na doplnenie, preto starostka obce prečítala návrh na uznesenie, a zároveň požiadala o hlasovanie k bodu programu rokovania.

**Doplnený program:**

1. Otvorenie zasadnutia a schválenie programu rokovania

2. Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Návrh záverečného účtu obce za rok 2020 a Stanovisko hlavného kontrolóra obce

k záverečnému účtu

5. Návrh plánu kontrolnej činnosti hlavnej kontrolórky obce na obdobie II. polrok 2021

6. Prejednanie organizovania obecných slávností 2021 a športového podujatia

7. Rôzne

7a) Zmena účelu užívania budovy kultúrneho domu na administratívnu budovu

7b) Určenie podmienok nájmu poľnohodpodárskych pozemkov vo vlastníctve obce

7ba) Július Pásztor, Hronovce

7bb) Kovacs agro spol. s.r.o.Hronovce,

8. Interpelácia poslancov

9. Diskusia

10. Záver

Pozvánka s programom rokovania tvorí prílohu zápisnice.

**Návrh uznesenia č. 115/2021**

Obecné zastupiteľstvo v Šalove

**schvaľuje**

doplnený program rokovania 15. zasadnutia OcZ

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**2. Voľba návrhovej komisie, určenie overovateľov a zapisovateľa zápisnice**

Za členov návrhovej komisie starostka obce navrhla poslancov: Bc. Renáta Kassaiová, Ingrida Baranyaiová, Eva Molnárová.

Za overovateľov zápisnice boli určení poslanci: Eva Molnárová, Ingrida Baranyaiová.

Za zapisovateľa zápisnice z rokovania OcZ bola určená: Alžbeta Čerbová.

Starostka obce požiadala poslancov, aby sa k zloženiu návrhovej komisie vyjadrili. Zo strany poslancov neboli žiadne pripomienky, preto jej zloženie bolo dané na hlasovanie. Návrh uznesenia prečítala Bc. Kassaiová.

**Návrh uznesenia č. 116/2021**

Obecné zastupiteľstvo v Šalove na návrh starostky

**volí**

návrhovú komisiou v zložení: Bc. Renáta Kassaiová, Ingrida Baranyaiová, Eva Molnárová.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**3. Kontrola plnenia uznesení**

Správu o kontrole plnenia uznesení vypracovala Mgr. Adriana Kovács hlavná kontrolórka obce, v ktorom informovala poslancov, ako sa plnia uznesenia uložené na poslednom zasadnutí OcZ, ktoré sa konalo dňa 6.5.2021. Z dôvodu neprítomnosti hlavnej kontrolórky na zasadnutí OcZ, správu prečítala starostka obce a následne dala priestor poslancom na pripomienkovanie. K správe o kontrole plnenia uznesení poslanci nemali žiadne pripomienky, preto starostka obce požiadala o prečítanie návrhu uznesenia, dala na hlasovanie. Návrh uznesenia prečítala Bc. Kassaiová.

Správa hlavného kontrolóra o plnení uznesení pre OZ v Šalove tvorí prílohu zápisnice.

**Návrh uznesenia č. 117/2021**

Obecné zastupiteľstvo v Šalove po kontrole plnenia uznesení zo zasadnutia OcZ

**berie na vedomie**

správu o plnení uznesení z 14. Zasadnutia OcZ, ktoré sa konalo dňa 6.5.2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**4. Návrh Záverečného účtu obce za rok 2020 a Odborné stanovisko hlavnej kontrolórky obce k záverečnému účtu**

Materiál k tomuto bodu programu bol poslancom doručený na pripomienkovanie, prípadné otázky k predloženému návrhu. Návrh záverečného účtu bol vyvesený na úradnej tabuli obce a webovej stránke obce dňa 14.6.2021. Na obecný úrad neboli doručené pripomienky ani otázky. Starostka obce požiadala účtovníčku obce, aby prečítala odborné stanovisko hlavnej kontrolórky obce k záverečnému účtu, a aby sa k pripomienkam zo strany poslancov vyjadrila. Po prečítaní odborného stanoviska HK, starostka dala priestor poslancom na pripomienkovanie. Poslanci k návrhu záverečného účtu obce za rok 2020 nemali žiadne pripomienky ani otázky, preto starostka obce požiadala o prečítanie návrhu uznesenia, a následne dala na hlasovanie. Návrh uznesenia prečítala Bc. Kassaiová.

**Návrh uznesenia č. 118/2021**

Obecné zastupiteľstvo v Šalove po prerokovaní návrhu Záverečného účtu obce Šalov za rok 2020 a Odborné stanovisko hlavnej kontrolórky k záverečnému účtu za rok 2020

1. **berie na vedomie**

odborné stanovisko hlavnej kontrolórky obce k záverečnému účtu za rok 2020

1. **schvaľuje**

ba) celoročné hospodárenie obce za rok 2020 s výrokom „bez výhrad“

bb) zostatok finančných prostriedkov z roku 2020 previesť do rozpočtu 2021 cez príjmové finančné operácie

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**5. Návrh plánu kontrolnej činnosti hlavnej kontrolórky obce na obdobie II. polrok 2021**

Návrh plánu kontrolnej činnosti hlavnej kontrolórky obce na obdobie II. polrok 2021 bol zverejnený na webovej stránke a na úradnej tabuli obce dňa 7.6.2021. Z dôvodu neprítomnosti hlavnej kontrolórky návrh prečítala starostka obce, a dala priestor poslancom na pripomienkovanie. K predloženému návrhu neboli žiadne pripomienky ani návrhy zo strany poslancov, preto starostka obce požiadala o prečítanie návrhu uznesenia a následne dala na hlasovanie. Návrh uznesenia prečítala Bc. Kassaiová.

Návrh plánu kontrolnej činnosti hlavnej kontrolórky obce na obdobie II. polrok 2021 tvorí prílohu zápisnice.

**Návrh uznesenia č. 119/2021**

Obecné zastupiteľstvo po prerokovaní programového bodu Návrh plánu kontrolnej činnosti hlavnej kontrolórky obce na obdobie II. polrok 2021

**berie na vedomie**

plán kontrolnej činnosti hlavnej kontrolórky obce za obdobie II. polrok 2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**6. Prejednanie organizovania obecných slávností 2021 a športového podujatia**

V tomto bode programu starostka obce informovala poslancov, že obecné slávnosti v roku 2021 navrhuje organizovať dňa 14.8.2021 začiatkom o 15.00 hod. na mieste tak ako každoročne na pivničnom rade. Poznamenala, že pri organizovaní slávnosti bude potrebné zabezpečiť prísne opatrenia z dôvodu ochorenia COVID 19, hlavne hygienické opatrenia platné podľa covid semaforu v čase konania obecných slávností na zabránenie šírenia ochorenia. Starostka obce informovala poslancov, že ozvučenie a hudba na veselicu je zabezpečená prostredníctvom kapely Rikkoňovci, účinkujúci v kultúrnom programe sú rezervovaní, to Vivien Bálász rozprávkárka, László Zsákovics spev, tanečná skupina Arizona, Brigitta Czibulková hra na husliach, Miki a Adél ľudový tanec a vystúpia aj detí miestnej MŠ. Pre deti nafukovací hrad a maľovanie tváre je vybavené s Dudó bohócom. Občerstvenie by sa mal zabezpečiť formou varenia guláša, ako aj v predchádzajúcich rokoch a aj bufet. Chlieb z miestnej pekárni bude žiadaný ako sponzor. Starostka otvorila voľnú rozpravu k organizovaniu obecných slávností, a požiadala poslancov, aby predložili svoje návrhy. Poslankyňa Baranyaiová nevrhla, aby guláš bol na lístok za symbolickú cenu napr. 2,00 €. Poslankyňa Kassaiová navrhla, že do organizovania týchto slávností požiada o spoluprácu aj občianske združenie Vinarium, a to na usporiadanie akcie otvorených pivníc. Poslankyňa Baranyaiová navrhla, že bufet - občerstvenie vie zabezpečiť prostredníctvom p. Szelecki Vincze z P. Ruskova ako aj v ostatných rokoch. Na návrh starostky poslanci chválili na zabezpečenie nákladov na organizovanie obecných slávností upraviť bežný rozpočet obce, a vyčleniť na výdavky 3.000,00 €.

Nakoľko k organizovaniu obecných slávností už neboli žiadne návrhy, starostka pristúpila k téme organizovanie športového podujatia – futbalového zápasu v roku 2021. Informovala poslancov, že sa obrátil na ňu člen o.z. Lepší život, p. Žemberi, že sa plánujú usporiadať futbalový zápas, a či by nemohli dostať finančnú pomoc od obce. Bolo mu povedané, že nech to dá písomne, aby sme na zastupiteľstve vedeli prejednať, ale do dnešného dňa nedoručil žiadosť. Starostka navrhla poslancom o schválenie finančnej pomoci vo výške 100 – 200 eur, ako spoluúčasť na športovú akciu, v prípade ak bude možnosť organizovať toto športové podujatie prihliadnuc na pandemickú situáciu ochorenia COVID 19. Poslankyňa G. Szabó, predseda komisie športu navrhla vyčleniť z rozpočtu 200 eur, z dôvodu, že obec tento rok neplánuje usporiadať žiadnu športovú akciu. Poslanci s návrhom súhlasili. Starostka obce požiadala o prečítanie návrhu uznesenia a následne dala na hlasovanie. Návrh uznesenia prečítala Bc. Kassaiová.

**Návrh uznesenia č. 120/2021**

Obecné zastupiteľstvo po prerokovaní programového bodu organizovania obecných slávností 2021 a športového podujatia

1. **schvaľuje**
2. organizovanie obecných slávností 2021 na deň 14.8.2021 začiatkom o 15.00 hod miesto konania pivničný rad Šalov
3. upraviť bežný rozpočet obce na výdavky spojené s organizovaním obecných slávností v celkovej výške 3.000,00 €
4. vyčleniť z obecného rozpočtu 200,00 € ako spoluúčasť pri organizovaní športového podujatia 2021- futbalového zápasu prostredníctvom občianskeho združenia Lepší život o.z.
5. **odporúča**

vyzvať na spoluprácu pri organizovaní obecných slávností obce Šalov občianske združenie Vinarium

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**7. Rôzne**

**7a) Zmena účelu užívania budovy kultúrneho domu na administratívnu budovu**

V tomto bode programu starostka obce informovala poslancov, že projektová dokumentácia na rekonštrukciu kultúrneho domu je vypracovaná, čaká sa na vyhlásenie výzvy na NFP. Nové informácie od externého manažéra sú, že tak vyzerá ,že výzva bude vyhlásená len na administratívne budovy, a nebudú podporovať KD. Z toho dôvodu by sme sa nemohli uchádzať o NFP. Je možnosť, že sa prekvalifikuje kultúrny dom na administratívnu budovu, ale v tom prípade musí byť zapísaná zmena na LV. Starostka otvorila diskusiu k tomuto bodu. Poslankyňa Molnárová sa opýtala: čo to znamená, nebudeme mať KD? Starostka odpovedala, že všetko zostane tak ako je teraz, len v projekte budú premenované miestnosti, vo veľkej sále nebude vymenované javisko celé bude ako spoločenská miestnosť, kuchyňa a dve ďalšie miestnosti budú ako kancelária, ktoré aj v súčasnosti fungujú ako kancelárie. Iné otázka zo strany poslancov už neboli ani pripomienky, starostka požiadala o prečítanie uznesenia, a dala na hlasovanie. Návrh uznesenia prečítala Bc. Kassaiová.

**Návrh uznesenia č. 121/2021**

Obecné zastupiteľstvo v Šalove po prerokovaní programového bodu Rôzne 7a) Zmena účelu užívania budovy kultúrneho domu na administratívnu budovu

1. **berie na vedomie**

informáciu starostky obce ohľadne plánovanej výzva na zlepšenie energetickej účinnosti verejných budov

1. **schvaľuje**

vykonať úkony súvisiace so zmenou účelu užívania budovy kultúrneho domu na administratívnu budovu

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**7b) Určenie podmienok nájmu poľnohospodárskych pozemkov vo vlastníctve obce pod**

**bodom 7ba) Július Pásztor, Hronovce**

V tomto bode programu starostka informovala poslancov o doručenej žiadosti doterajšieho nájomcu obecných pozemkov. Pán Július Pásztor má záujem aj naďalej užívať PP, z uvedených dôvodov podal dňa 28.6.2021 žiadosť o prenájom poľnohospodárskych pozemkov vo vlastníctve obce, ktoré má v nájme od roku 2014, a to v celkovej výmere 40 000 m2, zapísaný na LV č. 1 p. č. 6729/1, s dobou nájmu na 5 rokov. Menovaný už užíval tento pozemok a v žiadosti uvádza, že počas trvania nájmu dodržiaval všetky podmienky určené nájomnou zmluvou.

**Návrh na uznesenie č. 122/2021**

Obecné zastupiteľstvo v Šalove po prerokovaní programového bodu Rôzne 7b) Určenie podmienok nájmu poľnohospodárskych pozemkov vo vlastníctve obce pod bodom 7ba) Július Pásztor, Hronovce

**schvaľuje**

Zámer obce prenajať majetok obce - poľnohospodársky pozemok spôsobom osobitného zreteľa v zmysle § 9a ods. 9 písm. c) zákona o majetku obcí v platnom znení pre doterajšieho nájomcu Júliusa Pásztora, Hronovce

a) predmet nájmu: poľnohospodársky pozemok evidovaný na LV č. 1 parc. číslo 6729/1, vo výmere 40 000 m2

b) dobu nájmu poľnohospodárskych pozemkov vo vlastníctve obce na 5 rokov

c) výška nájmu 100,00 €/ha/rok

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**7b) Určenie podmienok nájmu poľnohospodárskych pozemkov vo vlastníctve obce pod**

**bodom 7bb) Kovacs agro spol. s.r.o., Hronovce**

Starostka obce informovala poslancov, že právna zástupkyňa obce požiadala konateľa spoločnosti Kovacs agro spol. s.r.o., o predloženie súpisu parciel, ktoré skutočne užívajú a sú vo vlastníctve obce, a aby sa vyriešili nezrovnalosti k doterajšej platnej nájomnej zmluvy. Ďalej požiadala, aby sa vyjadril k dobe nájmu prečo trvá na dobe 7 rokov, a nie na 5 rokov. Konateľ spoločnosti prisľúbil, že súpis parciel bude prerokované aj na osobnom stretnutí so starostkou obce. K dobe nájmu 7 rokov uviedol, že ako poľnohospodársky podnik plány vypracúvajú na programové obdobie 2021-2027 v zmysle Nariadenia Európskeho parlamentu a Rady EÚ. Z uvedeného dôvodu žiada obec o prenájom poľnohospodárskych pozemkov na 7 rokov. Nájomné je ochotný platiť vo výške 100,00 €/ha ročne.

Starostka obce predložila vypracovaný návrh Zámeru obce prenajať poľnohospodárske pozemky vo vlastníctve obce spôsobom osobitného zreteľa v zmysle uznesenia č. 114/2021 obecného zastupiteľstva zo dňa 6.5.2021, v ktorom je uvedená výmera užívaných pozemkov podľa teraz platnej nájomnej zmluvy, ktorých v súčasnosti nájomca užíva. Pripomenula, že parcely a výmery budú na osobnom stretnutí vyšpecifikované, a potom už tieto budú uvedené v zámere. Pripomenula, že právna zástupkyňa obce sa dohodla s p. Kovácsom, že ona pripraví návrh nájomnej zmluvy. Starostka navrhovala, aby do nájomnej zmluvy boli uvedené povinnosti nájomcu v zmysle zákona o nájme poľnohospodárskych pozemkov s prihliadnutím na zákona o majetku obcí, s tým, že podmienky nájmu by mali byť stanovené prenajímateľom a nie nájomcom, a aby tam boli vynechané pokuty a ustanovenia zjavne nevýhodné pre obec. Po obdržaní návrhu nájomnej zmluvy vypracovaný právnou zástupkyňou, obec preskúma navrhnuté podmienky právnym zástupcom v zmysle platných interných predpisov obce a zákonných právnych predpisov. Obec nevylučuje možnosť návrh zmluvy preskúmať, porovnať s inými nájomnými zmluvami zverejnenými v centrálnom registri zmlúv týkajúcich sa prenájmov poľnohospodárskych pozemkov zo strany subjektov verejnej správy. V prípade potreby môže upraviť a doplniť znenie návrhu nájomnej zmluvy pre podmienky nájmu. Starostka otvorila priestor na diskusiu k tomu bodu rokovania, a požiadala poslancov, aby sa aj k návrhu zámeru vyjadrili. Poslanci schválili v zámere upraviť dobu nájmu na 7 rokov, a navrhovanú výšku nájomného odporúčali upraviť na 100,00 EUR. Súhlasili aj s návrhom starostky, že v nájomnej zmluve musia byť uvedené presné povinnosti nájomcu. Ak bude návrh NZ pripravená, bude sa rokovať, a prejednávať znenie návrhu NZ.

**Návrh na uznesenie č. 123/2021**

Obecné zastupiteľstvo v Šalove po prerokovaní programového bodu Rôzne 7b) Určenie podmienok nájmu poľnohospodárskych pozemkov vo vlastníctve obce pod bodom 7bb) Kovacs agro spol. s.r.o., Hronovce,

**a) schvaľuje**

Zámer obce prenajať pozemky vo vlastníctve obce spôsobom osobitného zreteľa vo vlastníctve obce s upravenými podmienkami:

1) výška navrhovanej ceny za prenájom pozemkov: 100,00 Eur/1ha/rok

2) doba nájmu: na dobu určitú 7 rokov, od 1.11.2021 do 31.10.2028.

**b) poveruje**

starostku obce prejednať súpis parciel, ktoré budú predmetom nájmu s konateľom firmy Kovacs agro spol. s.r.o., a  po odsúhlasení predmetu nájmu zverejniť zámer obce prenájmu na webovom sídle obce.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

7**. Interpelácia poslancov**

V tomto bode programu neboli predložené žiadne podnety ani dotazy zo strany poslancov OcZ.

**8. Diskusia**

Do diskusie neboli predložené žiadne diskusné príspevky.

**9. Záver**

Po prerokovaní všetkých bodov programu, starostka obce sa poďakovala prítomným za účasť

a ukončila rokovanie OcZ.

Mgr. Renáta Kassaiová

starostka obce

Overovatelia zápisnice:

Gabriela Szabó ...............................

Eva Molnárová ...............................

Zapisovateľka:

Alžbeta Čerbová ..........................